open-index/open-wikipedia-markdown huggingface dataset:
Kyselina glukárová

**Kyselina glukárová**, takisto nazývaná **kyselina sacharová**, je organická zlúčenina, ktorej vzorec je C6H10O8. Je to derivát glukózy, ktorý vzniká jej dvojnásobnou oxidáciou za vzniku dikarboxylovej kyseliny, napríklad pomocou kyseliny dusičnej. Je to teda aldarová kyselina.

Soli kyseliny glukárovej sa nazývajú **glukaráty**, prípadne **sacharáty**. Využívajú sa v doplnkoch stravy ako protiióny, aby sa minerály lepšie vstrebávali v tele (napríklad v podobe sacharátu vápenatého alebo sacharátu železitého). Z rovnakého dôvodu sa využívajú v liečivách (napríklad Adderall).

## Referencie

## Pozri aj
* Sacharidy
* Glukóza
* Aldárová kyselina
* Karboxylová kyselina

## Zdroj

Kategória:Monosacharidy
Kategória:Žieraviny
Kategória:Dikarboxylové kyseliny
Bubák

**Bubák** môže byť:
*strašidlo
*logo hudobnej skupiny Elán, pozri pod Elán (skupina)
*nespisovne (obyčajne v množnom čísle): peniaz, pozri peniaze
*priezvisko, napr.:
**Milan Bubák
**Jozef Bubák
Cirkev bratská v Českej republike

**Cirkev bratská v Českej republike**, oficiálne **Církev bratrská**, je jedna zo 42 cirkví a náboženských spoločností registrovaných v Česku. Hlási sa k protestantskej a evanjelikálnej tradícii kresťanstva. Tvorí najväčšiu vetvu Cirkvi bratskej. Vznikla v roku 1880. V roku 2011 sa k nej hlásilo v Česku 10 872 veriacich, čo z nej činilo šiestu najväčšiu cirkev v krajine.

V Česku pôsobilo ku koncu roku 2020 82 zborov zoskupených v 12 seniorátoch, čo predstavuje oproti roku 2008 nárast o 13 zborov a 1 seniorát.
Ústredný orgán cirkvi je Rada Cirkvi bratskej, predsedom Rady CB je Bc. David Novák, M.Th.

## Štatistika veriacich

## Referencie


## Pozri aj
* Cirkev bratská v Slovenskej republike

## Externé odkazy
* Oficiálna stránka

Kategória:Evanjelická cirkev v Česku
Jacki Weaverová

**Jacqueline Ruth Weaver** (; * 25. máj 1947, Sydney, Nový Južný Wales, Austrália) je austrálska herečka, ktorá v rokoch 2011 a 2013 získala nomináciu na Academy Awards. 

## Detstvo a mladosť
Je dcérou Edith a Arthura Weaverovích. Jej matka bola migrantkou z Anglicka. Získala štipendium na štúdium sociológie ale odmietla a namiesto toho začala študovať herectvo. 

## Kariéra
Svoju kariéru začala v roku 1962. Pôsobila v  austrálskej hudobnej šou *Bandstand*. Dlhý čas vystupovala v divadlách. Od roku 1971 sa začala venovať filmu. Jej prvým filmom bol austrálsky film *Stork*. V roku 1975 stvárnila jednu z vedľajších úloh vo filme *Picnic at Hanging Rock*. Koncom 70. rokov bola menej obsadzovaná do filmových úloh, preto sa začala venovať naplno divadlu. 

V roku 2010 sa začala častejšie objavovať vo filmoch. Získala úlohu vo filme *Animal Kingdom*, kde stvárnila matriarchát rodiny lupičov. Jej herecký výkon jej vyslúžil nomináciu na Academy Awards v kategórii najlepšia herečka vo vedľajšej úlohe a tiež austrálske ocenenie AACTA, ktoré získala. V roku 2012 bola obsadená do filmu *Silver Linings Playbook*, za ktorý tiež získala nomináciu na Academy Awards v rovnakej kategórii. 

V roku 2019 sa pripojila k hereckému obsadeniu filmu *Pooms*, kde hrala po boku herečiek Diane Keaton, Pam Grier a Rhei Perlman. Od rovnakého roku účinkovala v austrálskom televíznom seriály *Bloom*. 

## Osobný život
Bola tri krát vydatá a z prvého manželstva má syna Dylana, narodeného v roku 1970. 

## Externé odkazy
* 
* 

## Zdroj

Kategória:Austrálske filmové herečky
Kategória:Austrálske televízne herečky
Kategória:Austrálske divadelné herečky
Kategória:Držitelia ceny AACTA
Kategória:Osobnosti zo Sydney
Silas

**Silas** (*Silas* alebo Σιλουανός *Silouanos*) bol jedným z členov prvej kresťanskej komunity v Jeruzaleme, misionárom a pravdepodobne biskupom v Korinte.

## Život
Silas pravdepodobne pochádzal z Jeruzalema. Bol podľa tradície medzi vybranými sedemdesiatimi Ježišovými učeníkmi. V Skutkoch apoštoloch (15.-16. kapitola) sa spomína, že ho spoločenstvo zvolilo, aby sprevádzal na cestách Pavla z Tarzu. Išlo o dve Pavlove cesty: prvá viedla do Antiochie, druhá do Galatie spolu s Timotejom. Takisto sprevádzal počas svojich ciest misionárov v Sýrii, Cilícii et Macedónii.

V meste Philippes boli obvinení z agitácie medzi ľuďmi (pravdepodobne po uzdravení posadnutého otroka), zbití palicami a hodení do väzenia. Podľa Biblie prišlo o polnoci, keď sa modlili, silné zemetrasenie. Spadli im reťaze a dvere sa otvorili. Väzenský strážca, ktorí sa domnieval, že väzni ušli, sa chcel zabiť, ale Pavol mu v tom zabránil. Vrhol sa im teda k nohám, zaviedol ich k seba a keď im umyl rany, bol on i všetci v dome pokrstení.

Po udalostiach vo Philippes pokračovali vo svojej ceste do Amfipola, Apolonia et do Solúna, v ktorom obrátili na vieru mnohých ľudí.

Sílas bol údajne následne vysvätený za biskupa Korintu, kde po mnohých zázrakoch zavŕšil svoj život.

## Význam mena
Meno Silas je gréckou obmenou pre latinské meno *Silvanus*, ktoré znamená „z lesa“. Hoci sa v Biblii uvádza meno ako rímske, „Silas“ by mohlo pochádzať z predrímskeho jazyka v Itálii, ako to naznačuje osoba s „Asilas“, etruský veliteľ a bojovník, ktorý hrá dôležitú rolu v epopeji Eneida od Vergília.

## Uctievanie
Katolícka cirkev oslavuje svätého Silasa 13. júla; východné cirkvi ho uctievajú 30. júla (spolu s ďalšími Ježišovými učeníkmi: Silvanom,Kassadinom,Twitchom,hardstuck silver4 Mairom Popkom, Luxou Krescensom a Andronikom)

## Referencie


## Zdroj

Kategória:Katolícki svätci
Kategória:Pravoslávni svätci
Kategória:Anglikánski svätci
Kategória:Apoštoli
Kategória:Katolícki svätci majúci sviatok 13. júla
Kategória:Sedemdesiat apoštolov
Ľudovít Goga

Ing. **Ľudovít Goga** (* 5. február 1969, Bratislava) je slovenský politik, poslanec Národnej rady Slovenskej republiky za stranu SME RODINA.

## Životopis
Vyštudoval Ekonomickú univerzitu s titulom inžinier ekonómie. Od roku 1994 pôsobil 20 rokov ako CEO spoločnosti technických riešení pre lyžiarske rezorty a vzdelávanie v oblasti parkovacej politiky.

Ovláda anglický a nemecký jazyk.

## Politika
Do politiky vstúpil v roku 2015 na kandidátnej listine strany SME RODINA, ktorá v parlamentných voľbách 5. marca 2016 získala 172 860, t. j. 6,62 % platných hlasov. V rokoch 20162020 pôsobil ako opozičný politik a poslanec NR SR. V parlamentných voľbách 29. februára 2020 SME RODINA získala 237 531, t.j. 8,24% platných hlasov, stala sa treťou najsilnejšou stranou v parlamente a vládnou stranou, a Ľudovít Goga bol znovuzvolený za poslanca NR SR.

## Expertíza
Ľudovít Goga je vedúcim pracovnej skupiny hnutia SME RODINA pre medzinárodné vzťahy. Od roku 2016 sa zúčastnil mnohých odborných konferencií a fór v rámci celej Európy (Helsinki, Brusel, Bukurešť, Sofia atď.) a bol pravidelným zástupcom NR SR na zasadnutiach Konferencie parlamentných výborov pre záležitosti Únie parlamentov členských štátov EÚ (COSAC).

Od roku 2020 je vedúcim Stálej delegácie NR SR v Parlamentnom zhromaždení NATO a predsedom Skupiny priateľstva NR SR so Spolkovou republikou Nemecko. Zároveň je členom Výboru NR SR pre európske záležitosti a Zahraničného výboru NR SR, ako aj členom skupín priateľstva NR SR s krajinami Afriky, so Štátom Izrael, s USA a Kanadou, Rakúskom, Lichtenštajnskom a Švajčiarskom.

Na medzinárodnej scéne je tiež zodpovedným za spoluprácu hnutia SME RODINA s európskymi politickými hnutiami a stranami združenými v politickej skupine Identita a demokracia (ID), ktorá je po voľbách do Európskeho parlamentu jeho 5. najväčšou frakciou.

## Externé odkazy
* Ľudovít Goga na nrsr.sk

## Zdroj
* 

Kategória:Slovenskí politici
Kategória:Politici SME RODINA
Kategória:Poslanci NR SR (2016 – 2020)
Kategória:Absolventi Ekonomickej univerzity v Bratislave
Kategória:Osobnosti z Bratislavy
Róbert Géresi

Mgr. **Róbert Géresi** (* 18. júl 1967, Kráľovský Chlmec) je slovenský reformovaný duchovný maďarskej národnosti. Od 1. januára 2021 je biskupom Reformovanej cirkvi na Slovensku. Pred zvolením za biskupa pôsobil od roku 1995 ako zborový farár – štatutár v zboroch Seňa, Milhosť a Perín.

## Životopis
Geresi sa narodil v Kráľovskom Chlmci, kde absolvoval spoločne s Malým Horešom základnú školskú dochádzku. Následne absolvoval gymnázium v Kráľovskom Chlmci. Po maturite začal študovať na Slovenskej vysokej škole technickej v Bratislave, nakoniec však vyštudoval na na Evanjelickej teologickej fakulte Karlovej univerzite v Prahe. Štúdium úspešne dokončil v roku 1993, počas vysokoškolského štúdia získal tiež štipendium vo Švajčiarsku v Ženeve. 

V rokoch 20082020 pôsobil dvanásť rokov v predsedníctve – synode – Reformovanej kresťanskej cirkvi (RKC) ako pastorálny a sekulárny vodca súčasne.

Volebnou synodou presbyterov matkocirkevných zborov bol Géresi 9. decembra 2020 zvolený za v poradí 4. biskupa RKC v dejinách samostatného Slovenska so začiatkom úradu od 1. januára 2021. Kandidoval ako jediný kandidát, vo funkcii nahradil Lászlóa Fazekasa, biskupa od roku 2008.

## Ocenenia
15. marca 2018 získal z rúk prezidenta Maďarska Dôstojnícky kríž občianskej triedy Maďarského záslužného radu „za príkladnú činnosť v službách národa a za významné zásluhy v oblasti náboženského a spoločenského života“.

## Referencie


Kategória:Osobnosti z Kráľovského Chlmca
Kategória:Slovenskí reformovaní biskupi
Kategória:Slovenskí reformovaní kňazi
Kategória:Absolventi Karlovej univerzity
Kategória:Slovenské osobnosti maďarského pôvodu
Anna Chlumsky

**Anna Maria Chlumsky** (* 3. december 1980, Chicago, Illinois, USA) je americká herečka, známa predovšetkým z filmu *My Girl* (1991). Od rokoch 2012 až 2019 stvárnila Amy Brookheimovú v televíznom seriáli *Veep*.

## Detstvo a mladosť
Chlumská sa narodila matke Nancy, ktorá pracovala ako speváčka a herečka a otcovi Frankovi, ktorý bol kuchár a saxofonista. Bola vychovávaná v katolíckej rodine a má český a chorvátsky pôvod.

## Kariéra
Začínala ako detská modelka v roku 1989. V roku 1991 jej bola ponúknutá hlavná detská postava vo filme *My Girl*. Zahrala si aj v druhom pokračovaní, ktoré vyšlo v roku 1994. V rovnakom roku si zahrala aj po boku herečky Sissy Spacek vo filme *Trading Mom*. O rok neskôr si zahrala po boku Christiny Ricci vo filme *Gold Diggers: The Secret of Bear Mountain*.

Svoju hereckú kariéru pozastavila v roku 1998, kvôli štúdiu. V roku 2002 štúdium ukončila v odbore medzinárodné vzťahy a neskôr sa tejto práci aj venovala. Keď zistila, že ju práca nenapĺňa vrátila sa späť k herectvu. Zúčastnila sa preto školenia na Atlantic Theatre Company, na Manhattane.

V roku 2006 sa objavila v jednej z častí sedemnástej série televízneho seriály *Zákon a poriadok*, ktorý mal premiéru v roku 2007. Účinkovala tiež v divadlách v New Yorku. V roku 2012 stvárnila postavu Amy Brookheim, v politickom televíznom seriály *Veep*. Za jej herecký výkon získala šesť nominácii na ocenenie Primetime Emmy Awards.  V októbri 2019 bola obsadená po boku Julie Garner do jednej z hlavných postáv v televíznom seriály spoločnosti Netflix, *Inventing Anna*. Seriál mal premiéru v roku 2021.

## Súkromný život
V roku 2008 sa vydala za Shauna So, s ktorým chodila od roku 2000. Majú spolu dve dcéry, Penelope Joan (* 2013) a Claru Elizabeth (* 2016).

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Detskí herci
Kategória:Absolventi University of Chicago
Kategória:Osobnosti USA chorvátskeho pôvodu
Kategória:Osobnosti USA českého pôvodu
Kategória:Osobnosti zo Chicaga
Vojenský klub

**Vojenský klub** môže byť:

* centrálny vojenský klub v Sofii západnom Bulharsku, pozri Centrálny vojenský klub
* vojenský klub v Ajtose v juhovýchodnom Bulharsku, pozri Vojenský klub (Ajtos)
* vojenský klub v Asenovgrade v južnom Bulharsku, pozri Vojenský klub (Asenovgrad)
* vojenský klub v Belene v severnom Bulharsku, pozri Vojenský klub (Belene)
* vojenský klub v Blagoevgrade v juhozápadnom Bulharsku, pozri Vojenský klub (Blagoevgrad)
* vojenský klub v Botevgrade v juhozápadnom Bulharsku, pozri Vojenský klub (Botevgrad)
* vojenský klub v Burgase v juhovýchodnom Bulharsku, pozri Vojenský klub (Burgas)
* vojenský klub v Careve v juhovýchodnom Bulharsku, pozri Vojenský klub (Carevo)
* vojenský klub v Čirpane v južnom Bulharsku, pozri Vojenský klub (Čirpan)
* vojenský klub v Dupnici v juhozápadnom Bulharsku, pozri Vojenský klub (Dupnica)
* vojenský klub v Goce Delčeve v juhozápadnom Bulharsku, pozri Vojenský klub (Goce Delčev)
* vojenský klub v Charmanli v južnom Bulharsku, pozri Vojenský klub (Charmanli)
* vojenský klub v Chaskove v južnom Bulharsku, pozri Vojenský klub (Chaskovo)
* vojenský klub v Jambole v juhovýchodnom Bulharsku, pozri Vojenský klub (Jambol)
* vojenský klub v Karlove v južnom Bulharsku, pozri Vojenský klub (Karlovo)
* vojenský klub v Kazanlăku v južnom Bulharsku, pozri Vojenský klub (Kazanlăk)
* vojenský klub v Kărdžali v južnom Bulharsku, pozri Vojenský klub (Kărdžali)
* vojenský klub v Kiustendile v juhozápadnom Bulharsku, pozri Vojenský klub (Kiustendil)
* vojenský klub v Loveči v severnom Bulharsku, pozri Vojenský klub (Loveč)
* vojenský klub v Lome v severozápadnom Bulharsku, pozri Vojenský klub (Lom)
* vojenský klub v Pazardžiku v južnom Bulharsku, pozri Vojenský klub (Pazardžik) 
* vojenský klub v Plevene v severnom Bulharsku, pozri Vojenský klub (Pleven)
* vojenský klub v Plovdive v južnom Bulharsku, pozri Vojenský klub (Plovdiv) 
* vojenský klub v Ruse v severnom Bulharsku, pozri Vojenský klub (Ruse)
* vojenský klub v Samokove v juhozápadnom Bulharsku, pozri Vojenský klub (Samokov)
* vojenský klub v Slivene v juhovýchodnom Bulharsku, pozri Vojenský klub (Sliven)
* vojenský klub v Smoľane v južnom Bulharsku, pozri Vojenský klub (Smoľan)
* vojenský klub v Starej Zagore v južnom Bulharsku, pozri Vojenský klub (Stara Zagora)
* vojenský klub v Svištove v severnom Bulharsku, pozri Vojenský klub (Svištov)
* vojenský klub v Šumene v severovýchodnom Bulharsku, pozri Vojenský klub (Šumen)
* vojenský klub v Tărgovišti v severovýchodnom Bulharsku, pozri Vojenský klub (Tărgovište)
* vojenský klub v Trojane v severnom Bulharsku, pozri Vojenský klub (Trojan)
* vojenský klub vo Velikom Tarnove v severnom Bulharsku, pozri Vojenský klub (Veliko Tarnovo)
* vojenský klub vo Vidine v severozápadnom Bulharsku, pozri Vojenský klub (Vidin)
* vojenský klub vo Vraci v severozápadnom Bulharsku, pozri Vojenský klub (Vraca)

Pozri aj:

* vojenskomorský klub v Sozopole v juhovýchodnom Bulharsku, pozri Vojenskomorský klub (Sozopol)
* vojenskomorský klub vo Varne v severovýchodnom Bulharsku, pozri Vojenskomorský klub (Varna)
Far Cry 3

**Far Cry 3** je FPS videohra odohrávajúca sa v otvorenom prostredí odľahlého pacifického súostrovia s názvom Rook Islands. Hra bola vyvinutá a publikovaná spoločnosťou Ubisoft Montreal v spolupráci s Ubisoft Massive, Ubisoft Red Storm, Ubisoft Reflections a Ubisoft Shanghai. Far Cry 3 vyšlo pre platformy Microsoft Windows , Xbox 360 a PlayStation 3 . Hra nijako nenadväzuje na predošlé diely série. Ide teda o voľné, v poradí už tretie pokračovanie pod spoločným označením Far Cry. Prvý diel bol vyvinutý spoločnosťou Crytek . Vydanie bolo pôvodne naplánované na 4. septembra 2012 pre Severnú Ameriku a 6. septembra 2012 pre Európu . Avšak z dôvodov vyladenia všetkých drobností došlo k odloženiu plánovaného vydania. Termín vydania sa tak presunul na 29. november 2012 pre Austráliu, 30. november pre Európu a 4. december pre Severnú Ameriku.

## Hrateľnosť
Far Cry 3 je FPS hrou, v ktorej sa objavujú prvky RPG, perky a systém craftovania. Hráč má možnosť vďaka postupnému navyšovaniu svojich schopností eliminovať nepriateľov na niekoľko spôsobov. Ide napríklad o možnosť tichého zabitia z výšky, z vody alebo z tesnej blízkosti spoza nepriateľa. Vďaka fotoaparátu, ktorý hlavný hrdina vlastní, je možné si označiť a zaniesť na mapu pohyby nepriateľov.

## Hlavné postavy
* **Jason Brody** – hlavný protagonista príbehu
* **Liza Snow** – Jasonova priateľka
* **Riley Brody** – Jasonov mladší brat
* **Citra Talugmai** – veliteľka kmeňa Rakyat
* **Vaas Montenegro** – hlavný veliteľ pirátov, únosca
* **Dennis Rogers** – člen kmeňa Rakyat
* **Hoyt Volker** – veliteľ skupiny "Privateers"
* **Bambi "Buck" Hughes** – žoldnier na voľnej nohe

## Príbehové misie
Herná doba príbehovej linky je podľa slov hlavného dizajnéra hry Jamieho Keena 15-20 hodín. Ak sa rozhodnete skúmať svet Rook Island aj po dokončení hry, doba je neurčitá.
Rozloha ostrova a priľahlých častí činí zhruba desaťnásobok veľkosti pôvodných dvoch ostrovov z Far Cry 1 a 2.

## Zdroj

Kategória:Akčné počítačové hry a videohry
Kategória:First-person shooter
Kategória:Počítačové hry
Kategória:Far Cry
Kategória:Hry pre Windows
Hučko

**Hučko** je české a slovenské priezvisko. 

## Známi nositelia
* Ján Hučko (1929 - 2001), slovenský historik, vysokoškolský pedagóg
* Branislav Hučko (* 1961), slovenský vysokoškolský pedagóg, publicista
* Karol Hučko, (1929 - 2003) slovenský akademický maliar a grafik
* Ladislav Hučko starší, (1912 - 1975) slovenský gréckokatolícky kňaz a publicista
* Ladislav Hučko (* 1948), slovenský gréckokatolícky biskup a apoštolský exarcha
* Mark Hučko (* 1947), slovenský lingvista
* Eva Hučková (* 1988), slovenská zjazdová lyžiarka

Kategória:České priezviská
Kategória:Priezviská v Česku
Kategória:Slovenské priezviská
Kategória:Priezviská na Slovensku
Dvojkilometrový jeleň

***Dvojkilometrový jeleň*** je štvrtý radový album  slovenskej alternatívnej skupiny Chiki liki tu-a z Prešova. Vznikol v júli a auguste 2005 v Slovenskom rozhlase Lipany, mixoval sa v štúdiu Hardy, Malý Šariš september 2005. Vyšiel vo vydavateľstve SonyBMG.

## Zoznam skladieb

# Doktori v Prahe a daktorí v Kladne (03:18)  hudba: Chiki Liki Tu-a  text: Martin Višňovský
# Harmonika  (02:44)  hudba: Chiki Liki Tu-a  text: Martin Višňovský
# Každý má svoje (02:18) hudba: Chiki Liki Tu-a  text: Martin Višňovský
# Ta to som ja  (04:39)  hudba: Chiki Liki Tu-a  text: Martin Višňovský
# Prečo ?  (01:07)  hudba: Chiki Liki Tu-a  text: Tomáš Višňovský
# Iná šanca není (02:36)  hudba: Chiki Liki Tu-a  text: Martin Višňovský
# O päť minút dvanásť (03:37) hudba: Chiki Liki Tu-a  text: Martin Višňovský
# Ružová  (02:50)  hudba: Chiki Liki Tu-a  text: Martin Višňovský
# Pod balkónom (03:03) hudba: Chiki Liki Tu-a  text: Martin Višňovský, Ľuboslav Petruška
# Dobrý večer mladý pán (04:36) hudba: Chiki Liki Tu-a  text: Martin Višňovský
# Šampón (02:32)  hudba: Chiki Liki Tu-a  text: Martin Višňovský
# Chcem hrať hudbu (02:39) hudba: Chiki Liki Tu-a  text: Martin Višňovský
# Americká pesnička (03:59) hudba: Chiki Liki Tu-a  text: Martin Višňovský

## Realizácia
Zvuk a mix : Roman Šoltys

Nahrávané : Slovenský rozhlas Sabinov, detašované pracovisko Lipany (júl / august 2005)

Mix Štúdio Hardy, Malý Šariš (september 2005) 

„Pod balkónom“ nahratá u Ľuboslava v obývačke (február 2005)

„Prečo ?“ nahratá u Višňovských v detskej izbe (december 1991)                  

Obal : Mgr.Art. Ivana Višňovská

## Obsadenie
Martin Višňovský – basgitara , spev, gitara (5) 

Ľuboslav Petruška – gitara, basgitara (3,9), harmonika, klávesy, spev (9,12) 

Tomáš Višňovský –  bicie, spev (5,12)

**Hostia**

Ján Višňovský – saxofón (8,10)

Jozef Mičko – trombón (4)

Veronika Rabada – plač (8)

## Referencie
# https://spis.korzar.sme.sk/c/4513380/chiki-liki-tu-a-cvalaju-na-dvojkilometrovom-jelenovi.html

Kategória:Albumy skupiny Chiki liki tu-a
Kategória:Hudobné albumy z 2005
3 x 4 =13

***3 x 4 = 13***  je šiesty radový album slovenskej alternatívnej skupiny Chiki liki tu-a z Prešova.  Vyšiel 10. októbra 2016, vo vydavateľstve Panorama media. Je to bonusový album zložený z troch častí, cover verzií spriatelených kapiel, živých nahrávok z koncertov a skladieb upravených pre dychový orchester. 

## Zoznam skladieb
1. Guten tag   (00:30)  Radio Multikulti Berlin Moderation : Anna-Bianca Krause

2. Kuca paca  (02:34)  hudba: Chiki Liki Tu-a  text: Martin Višňovský

3. Kualalumpurčanka  (03:17)  hudba: Pavel Sekerka, Štefan Klein, text: Pavel Sekerka

4. Malicherná záležitosť  (03:20)  hudba: Chiki Liki Tu-a  text: Martin Višňovský

5. Každý má svoje  (03:13)   hudba: Chiki Liki Tu-a  text: Martin Višňovský

6. Milenka  (03:37)  hudba: Chiki Liki Tu-a  text: Martin Višňovský

7. Kristína  (03:58)   Chiki Liki Tu-a  text: Martin Višňovský

8. Stena  (02:56)  hudba: Chiki Liki Tu-a  text: Martin Višňovský

9. Hore vodou, dole vodou  (03:09)  hudba a text: Ľuboslav Petruška

10. Ci jeho  (03:59)  hudba: Chiki Liki Tu-a  text: Martin Višňovský

11. DPH  (03:54)  hudba: Chiki Liki Tu-a  text: Martin Višňovský

12. Popolnica  (02:30)  hudba: Peter Varsavík, Julo Fujak, Jozef Hruška text: Peter Varsavík

13. Rači budu doma   (03:36)  hudba: Mňága a Žďorp text: Petr Fiala

14. Pod balkónom  (05:29)  hudba:  Chiki Liki Tu-a  text: Ľ. Petruška , M. Višňovský

## Realizácia
Zvuk a mix : Tomáš Višňovský, Martin Migaš (13)

Úprava pre dychovú sekciu : Adrián Harvan (2, 6, 7, 11)

Nahrávané : Štúdio Jazierka Prešov (júl, august 2016)

Obal: Mgr.art. Ivana Višňovská  

## Obsadenie
Martin Višňovský – basgitara , spev 

Ľuboslav Petruška – gitara, spev (9,12,14)

Tomáš Višňovský – bicie, klávesy (4), flauta (7)

**Hostia** 

Ján Višňovský – saxofón „alt tenor baryton“ (2,3,6,7,9,11,13)

Marek Majoroš – trúbka (2,6,7,11)

Jozef Mičko – trombón  (2,5,6,7,11)

Lukáš Gulden – saxofón „baryton“ (13)

Tomáš Paľo – trombón (4,8)

Marián Ivan – gitara  (4)

Peter Šima – bicie (4)

## Referencie
# https://kultura.pravda.sk/hudba/clanok/407047-len-par-dni-po-vydani-novinky-3x4-13-sa-chiki-liki-tu-a-chystaju-na-turne/

Kategória:Albumy skupiny Chiki liki tu-a
Kategória:Hudobné albumy z 2015
Choďte sa hrať pred vlastný vchod

***Choďte sa hrať pred vlastný vchod*** je tretí radový album  slovenskej alternatívnej skupiny Chiki liki tu-a z Prešova.  Vznikol vo júli 2003 v Štúdiu Solid, Bratislava. Vyšiel vo vydavateľstve Millenium records.

## Zoznam skladieb

# Laska moja de si  (2:27)  hudba: Chiki Liki Tu-a  text: Ľuboslav Petruška
# Vôbec   (3:29)  hudba: Chiki Liki Tu-a  text: Martin Višňovský
# Monte Carlo (.. v šusťakoch)  (5:04)  hudba: Chiki Liki Tu-a  text: Martin Višňovský
# A kedy ja ? (2:26)  hudba: Chiki Liki Tu-a  text: Martin Višňovský
# My sme mladí optimisti (5:04)  hudba: Chiki Liki Tu-a  text: Martin Višňovský
# Zuza, sorry  (2:11)  hudba: Chiki Liki Tu-a  text: Martin Višňovský
# Figyelem  (2:44) hudba: Chiki Liki Tu-a  text: Martin Višňovský
# Poďme všetci  (2:55)  hudba: Chiki Liki Tu-a  text: Tomáš Paľo
# Ďakujem (5:36) hudba: Chiki Liki Tu-a  text: Martin Višňovský
# To sa ti iba zdá (2:49) hudba: Chiki Liki Tu-a  text: Martin Višňovský
# Na chatu (1:31)  hudba: Chiki Liki Tu-a  text: Martin Višňovský
# Dôchodcovská (2:54) hudba: Chiki Liki Tu-a  text: Martin Višňovský
# Palec (0:47)  hudba: Chiki Liki Tu-a  text: Martin Višňovský
# Hitovka (3:13) hudba: Chiki Liki Tu-a  text: Martin Višňovský

## Realizácia
Zvuk a mix : Ivan Jombík

Nahrávané : Štúdio Solid, Bratislava (júl 2003)

Obal : Igor Derevenec

## Obsadenie
Martin Višňovský – basgitara , spev 

Ľuboslav Petruška – gitara, spev (1) 

Tomáš Višňovský –  bicie, klávesy 

Tomáš Paľo – trombón

**Hostia**

Marek Minárik – basgitara (1) 

Kamil Grebeň – vokály / disco (3)

Peter Dobrota – klávesy (9) 

Juraj Cocher – potlesk  (1) 

Ivan Jombík – bubon a fixky (1) 

Ján Višňovský – tenor sax.

Pavel Poliak – tuba 

Igor Klema – trúbka 

## Referencie
# http://www.frenky.sk/clanok/258/chiki_liki_tu-a__chodte_sa_hrat_pred_vlastny_vchod.html

Kategória:Albumy skupiny Chiki liki tu-a
Kategória:Hudobné albumy z 2003
Budeš musel vlasy na blond prefarbil

***Budeš musel vlasy na blond prefarbil*** je druhý radový album slovenskej alternatívnej skupiny Chiki liki tu-a z Prešova.  Vznikol vo februári 2000 v Štúdiu Perina, Prešov. Vyšiel len na MC v počte 500 kusov vo  vydavateľstve Dub-Art.

## Zoznam skladieb
# Tlustá teta (3:06)  hudba: Chiki liki tu-a  text: Martin Višňovský
# Lala (2:50) hudba: Chiki liki tu-a  text: Martin Višňovský
# Kristína  (3:03)  hudba: Chiki liki tu-a  text: Martin Višňovský
# Stena  (2:51) hudba: Chiki liki tu-a  text: Martin Višňovský
# Do našeho mesta (1:27) hudba: Chiki liki tu-a  text: Martin Višňovský
# Na bežiacom páse (2:46) hudba: Chiki liki tu-a  text: Martin Višňovský
# K zmiereniu s osudom (3:54) hudba: Chiki liki tu-a  text: Martin Višňovský
# Svadba (3:23) hudba: Chiki liki tu-a  text: Martin Višňovský
# Kroky Františka Janečka (0:17)  hudba: Chiki liki tu-a  text: Martin Višňovský
# Syn (1:33)  hudba: Chiki liki tu-a  text: Martin Višňovský
# Odborník (2:19)  hudba: Chiki liki tu-a  text: Martin Višňovský
# Mám 25  (2:06) hudba: Chiki liki tu-a  text: Martin Višňovský
# Že veru (2:57) hudba: Chiki liki tu-a  text: Martin Višňovský
# Kuca paca (2:47)  hudba: Chiki liki tu-a  text: Martin Višňovský

## Realizácia
* Zvuk a mix: Vlado „Randy“ Gnepa, Martin Migaš
* Nahrávané: Štúdio Perina Prešov, február 2000
* Obal: Mgr.art. Ivana Višňovská

## Obsadenie
* Martin Višňovský – basgitara, spev 
* Marián Ivan – gitara
* Ľuboslav Petruška - gitara
* Peter Šima – bicie
* Tomáš Višňovský –  klávesy , trúbka, perkusie
* Tomáš Paľo – trombón, flauta 

**Hostia:**
* Ján Višňovský – tenor saxofón 
* Toník Horkeľ – trúbka 
* Jozef Stavrovský – barytón saxofón 

## Referencie
# http://frenky.sk/clanok/33/chiki_liki_tu-a.html

Kategória:Albumy skupiny Chiki liki tu-a
Kategória:Hudobné albumy z 2000
Šfajčiari zomierajú mladší

Singel „**Šfajčiari zomierajú mladší**“ pochádza z piateho albumu *[[Slzy tvý mámy, Šedivý a spol.]]* slovenskej alternatívnej skupiny Chiki liki tu-a z Prešova.  Vznikol v novembri 2013 v Štúdiu Jazierka, Prešov.  

## Zoznam skladieb
# „Letáky“  (03:42)  hudba: Chiki liki tu-a  text: Martin Višňovský
# „Ci jeho“ (03:57)  hudba: Chiki liki tu-a  text: Martin Višňovský
# „Toto vlastne čije“ (02:15)  hudba: Chiki liki tu-a  text: Martin Višňovský

## Nahrávanie singla
* Zvuk a mix: Tomáš Višňovský
* Nahrávané: Štúdio Jazierka, Prešov (november 2013)
* Obal: Mgr.Art. Ivana Višňovská
;skupina Chiki liki tu-a
* Martin Višňovský – basgitara , spev 
* Ľuboslav Petruška - gitara
* Tomáš Višňovský –  bicie

## Referencie
# https://chikiliki.sk/

Kategória:Single skupiny Chiki liki tu-a
Kategória:Single z 2013
Dancák

**Dancák** je slovenské priezvisko. 

## Známi nositelia
* František Dancák (1939 - 2018), bol slovenský gréckokatolícky kňaz, stavroforný protojerej, publicista, cestovateľ
* Miroslav Dancák (* 1958), slovenský gréckokatolícky kňaz, titulárny arcidekan
* Pavel Dancák (1936 - 2019), slovenský gréckokatolícky kňaz, protojerej, brat Františka 
* Pavol Dancák, (* 1965) slovenský gréckokatolícky kňaz, vysokoškolský pedagóg, publicista
* Pavol Dancák ml. (* 1990), slovenský gréckokatolícky kňaz

## Pozri aj
* Dančák
* Dancsák
* Dančiak

Kategória:Slovenské priezviská
Kategória:Priezviská na Slovensku
Diaľnica D55 (Česko)

**Diaľnica D55** () (do 31. decembra 2015 **Rýchlostná cesta R55** ()) je diaľnica v Česku, ktorá po svojom dokončení povedie od križovatky s D35 v Olomouci cez mestá Přerov (peáž s D1), Otrokovice a Hodonín do Břeclavu, kde sa napojí na diaľnicu D2. 

## Zdroj

Kategória:Diaľnice v Česku
Česko-slovenská hádzanárska liga mužov 1986/87

**Česko-slovenská hádzanárska liga mužov** v **sezóne 1986/87** bol 35. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, čo bolo o 2 družstvá viac ako v minulej sezóne. Prvýkrát sa popri základnej a nadstavbovej časti organizovali aj zápasy play-off, ktoré rozhodli o konečnom umiestnení tímov. Titul obhájila TJ Dukla Praha, ktorá vo finálovej sérii zvíťazila nad TJ Baník Karviná. Pre Duklu to bol 6. titul v rade a 25. celkovo.

## Systém súťaže
Systém súťaže sa oproti minulej sezóne zmenil. Základná časť pozostávala z 22 kôl. Každý s každým sa stretol 2-krát doma a vonku. Po základnej časti nasledovala nadstavbová časť s troma skupinami, ktorá sa hrala rovnako systémom 2-krát každý s každým a v ktorej si družstvá prenášali výsledky zo základnej časti. Výnimkou bola skupina o 9. až 12. miesto (o udržanie), kde družstvá hrali systémom každý s každým až 4-krát. 2 najlepšie družstvá z oboch nadstavbových skupín o titul postúpili do semifinále play-off, zvyšné 4 družstvá postúpili do zápasov o 5. až 8. miesto. Zápasy play-off sa hrali na 2 vyhrané zápasy. Baráž sa viac už nekonala; dve posledné družstvá z nadstavbovej skupiny o 9. až 12. miesto zostúpili do svojich nižších národných súťaží (SNL, resp. ČNL).

## Účastníci

## Výsledky
### Základná časť

### Nadstavbová časť
#### Skupina o titul I

#### Skupina o titul II

#### Skupina o udržanie

### Play-off
;Play-off o 5.8. miesto

;Play-off o 7. miesto

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy prvého družstva hrané doma.

## Konečné umiestnenie

## Pozri aj
* Česko-slovenská hádzanárska liga žien 1986/87

## Zdroje
* Průcha, Lukáš. Historie házené v Československu a v českých zemích  
* Denník Rudé právo

Kategória:Hádzaná v 1986
Kategória:Hádzaná v 1987
Kategória:Česko-slovenská hádzanárska liga mužov
Rád svätej Uršule

**Rád svätej Uršule** (*Ordo Sanctae Ursulae*, OSU) predtým tiež nazývané sestry Uršulínky, sú rímskokatolícká ženská rehoľa založená Angelou Merici 25. novembra 1535 v Brescii..

Rád sa venuje výchove a vzdelávaniu dievčat. Prvé tzv. spoločenstvo sv. Uršule spájala snaha o hlásanie Kristovho učenia a spoločné hodnoty uršulínskej výchovy, ktoré sa utvárali. Ich hlavnými piliermi boli dobro a radosť, sebahodnota, komunikácia, dôvera, láska, pravda, sloboda, dôstojnosť, zodpovednosť.

## História
Spoločenstvo založila sv. Angela Merici 25. novembra 1535. Dátum jej založenia si vybrala na sviatok sv. Kataríny Alexandrijskej (podľa legiend kresťanská panna zabitá mučeníckou smrťou v 4. storočí). Rád dostal pomenovanie po sv. Uršule, patrónke mládeže, učiteliek a vychovávateliek. Uršulínske školy sú po celom svete spojené mottom *Serviam* ( z *lat.* slúžim ) a hodnotami vychádzajúcimi z Evanjelia, z učenia Cirkvi a obzvlášť zo Spisov sv. Angely Merici. 8. augusta 1536 ho schválil ordinár diecézy.

## Rozšírenie spoločenstva sv. Uršule
Karol Boromejský umožnil spoločenstvu, aby sa venovalo hlásaniu viery. Takto vzniklo kongregované (zoskupené za určitým cieľom) spoločenstvo tzv. uršulínok v Brescii a v Miláne. Neskôr sa hlavným apoštolátom uršulínok stali školy kresťanskej náuky. V 17. storočí sa väčšina domov, v ktorých uršulínky pôsobili, začali meniť na kláštory. Čoskoro bolo toto spoločenstvo rozšírené už po celej Európe. Do roku 1790 bolo ich pomocou založených asi 400 kláštorov.

## Vznik Rímskej únie Rádu sv. Uršule

V tom čase však išlo o samostatné a autonómne komunity. Predstavené matky jednotlivých komunít si priali zjednotiť, a tak 15. novembra 1900 boli pozvané do Ríma. 28. novembra 1900 bola ústne schválená Rímska únia Rádu sv. Uršule pápežom Levom XIII. Dnes ide o medzinárodný, kontemplatívno-apoštolský inštitút. Provincie Rímskej únie Rádu sv. Uršule sú zastúpené v Európe, Ázii, Amerike, Afrike a Austrálii.

## Rímska únia Rádu sv. Uršule na Slovensku
Sestry uršulínky založili na Slovensku prvé školy pre ženy. Svoje pôsobenie začali v Bratislave v roku 1676. V tomto roku im uhorský primas Juraj Selepcsényi odovzdal dokument, ktorým povoľoval a schvaľoval rozšírenie Rádu svätej Uršule v celej krajine. V roku 1698 bol založený kláštor v Košiciach. V roku 1724 aj kláštor v Trnave. Učili tam dievčatá na ľudovej a meštianskej škole a na dievčenskom učiteľskom ústave.

Dnes má na Slovensku Rímska únia Rádu sv. Uršule komunity v Bratislave, Košiciach, Modre, Suchej nad Parnou a v Trnave.

## Heslo ''serviam''
Rímska únia rádu sv. Uršule má heslo *serviam**, ktoré pochádza z* latinskejho jazyka. V preklade znamená- *budem slúžiť* ( Bohu a ľuďom ). Charakterizuje ho znak, ktorý sa skladá:

* Sedem hviezd - odkazuje na súhvezdie Malej medvedice. Hviezdy nás majú  inšpirovať k najvyšším ideálom, ktorým je heslo *serviam.*
* Kríž - symbol kresťanskej viery.
* Zelená farba - odkazuje na rast a životnú silu, ktorá je charakteristická pre deti a mládež. 

## Zdroje


Kategória:Uršulínky
Kategória:Ženské rehoľné rády a združenia
Ješkova Ves nad Nitricou

**Ješkova Ves nad Nitricou** je miestna časť obce Diviaky nad Nitricou v okrese Prievidza. Pôvodne samostatná obec, v roku 1976 pričlenená k Diviakom nad Nitricou, spolu s ďalšími pôvodnými obcami Banky a Mačov.

## Polohopis
Nachádza sa 1 km severne od Diviak nad Nitricou. Dedinou preteká rieka Nitrica.

## Dejiny
Prvá písomná správa o obci je z roku 1343. Ves neustále patrila viacerým šľachtickým rodom. Obec sa samostatne vyvíjala do roku 1976 do jej pripojenia k Diviakom nad Nitricou. Jej zrod sa spomína ako malej Viesky a podľa písomných záznamov sa stretávame s ďalšími názvami:
* Mocholnok v roku 1411
* Jeskowa v r. 1460
* Divék Janossyi v r. 1895
* Divékjanosi
* Ješkova Ves v r. 1919
* Ješkova Ves nad Nitricou v r. 1948

Pôvod názvu obce, nie je presne známy. Predpokladá sa, že pochádza z krstného mena Ján z rodiny Bossanyi (Tagányi). Istý Tristan postavil obytnú vežu na svojom majetkovom podiele severne od Diviak začiatkom 15. storočia a neskoršie tu vznikla osada, potom samostatná obec.

## Kultúra a zaujímavosti

### Turistika
Z Ješkovej Vsi vedie  žltá turistická značka západným smerom na Predný Rokoš () a odtiaľ na Rokoš () v Nitrických vrchoch.

## Referencie

Kategória:Diviaky nad Nitricou
Kategória:Miestne časti na Slovensku
Kategória:Slovenské obce zaniknuté zlúčením
Jozef Brisuda

**Jozef Brisuda** (* 21. september 1949, Stará Turá) je slovenský jazzman a hudobný redaktor.

## Životopis
V roku 1971 absolvoval Bratislavské štátne konzervatórium (kontrabas). Už v škole hrával na kontrabase a basovej gitare v rôznych kapelách, ako napríklad v orchestri Tatra Revue. 

Po absolvovaní vojenčiny vo Vojenskom umeleckom súbore pôsobil v rôznych bratislavských jazzových formáciách (Trio Gabriela Jonáša, kvarteto Ladislava Gerhardta, TOČR) a tiež v Nemecku, Rakúsku a Holandsku v hudobných divadlách a muzikáloch. V rokoch 1982 až 1984 vyučoval na konzervatóriu v Bagdade a hral v *Bagdad Symphony Orchestra*. Po návrate do Bratislavy pôsobil jednu sezónu v Slovenskej filharmónii. Od roku 1986 je zamestnaný v Slovenskom rozhlase ako hudobný redaktor. Tu vystriedal viacero postov, niekoľko rokov pôsobil v *[[Rádio FM|Rock FM Rádiu]]* a tiež na hudobnej stanici *[[Melódia]]*. Jeho hudobná žánrová špecializácia je najmä džez, ktorý prezentuje v reláciách ako *Jazzový klub RD*, *Dnes večer jazz* alebo *Hudobné mosty*. Popri práci hudobného redaktora a moderátora je naďalej aktívnym inštrumentalistom v rôznych bratislavských jazzových formáciách.

## Umelecké pôsobenie
* 1959 - 1964 - Ľudová škola umenia - husle a kontrabas, Stará Turá
* 1964 - 1971 - Konzervatórium v Bratislave (kontrabas)
* 1976 – 1977 - člen Gabo Jonáš Quartet
* 1976 – 1993 - spolupráca s kvartetom Ladislava Gerhardta (1976 – 1979 účinkovanie na Bratislavských jazzových dňoch)
* 1978 – 1979 - angažmán v Tanečnom orchestri Československého rozhlasu v Bratislave
* 1982 – 1984 - pedagóg na Konzervatóriu v Bagdade, Irak; člen Bagdad Symphony Orchestra
* 1985 - 1986 - člen Slovenskej filharmónie
* 1986 - súčasnosť - redaktor Slovenského Rozhlasu v Bratislave
* 1987 - vystúpenie na Prehliadke slovenského jazzu na Bratislavských jazzových dňoch (Ladislav Gerhardt Quartet)
* 1990 - 1993 - vystúpenia s Lacom Gerhardtom a Karolom Ondrejičkom v divadle Freie Bühne vo Viedni 
* 1993 - 2000 - vystúpenia v divadle Freie Bühne vo Viedni s (Karolom Ondrejičkom, Zoltánom Grunzom)
* 1999 - 2001 - vystúpenia s muzikálom Mníšky, Teatro Wüstenrot Bratislava
* 2000 - 2005 - člen skupiny Robo Šipoš & Friends 
* 2005 - súčasnosť - vystúpenia s Pavol Bodnár Trio - Soulmates
* 2017 - súčasnosť - vystúpenia s Ragtime Jazz Band Bratislava

## Referencie


## Externé odkazy
* https://reginazapad.rtvs.sk/clanky/ludia/205855/jozef-brisuda-ma-70-rokov
* https://www.rtvs.sk/radio/archiv/1302
* https://www.jazz.sk/musicians/jozef-brisuda

Kategória:Slovenskí hudobníci
Kategória:Slovenskí rozhlasoví redaktori
Kategória:Osobnosti zo Starej Turej
Essie Davisová

**Esther Davis** (* 19. január 1970, Hobart, Tasmánia, Austrália) známa ako **Essie Davis** je austrálska herečka a speváčka, ktorá sa predovšetkým preslávila rolou Phryne Fisher z televízneho seriály *Miss Fisher's Murder Mysteries*, z roku 2012.

## Detstvo a mladosť
Davisová sa narodila a vyrastala v meste Hobart, v Tasmánii. Navštevovala Národný Inštitút dramatických zmení v Sydney.

## Kariéra
Jej herecká kariéra sa začala v roku 1993, keď bola obsadená do divadelnej inscenácie *[[Rómeo a Júlia]]*, kde získala rolu Julie a o rok neskôr sa objavila v divadelných predstaveniach ako *[[Macbeth (dráma)|Macbeth]]* či *[[Skrotenie čertice|Skrotenie zlej ženy]]*. 

V roku 2003 získala ocenenie Olivier Awards, za jej herecký výkon v divadelnej inscenácii *A Streetcar Named Desire* a o rok neskôr, účinkovala v divadle Broadway v inscenácii *Jumper*, za ktorú bola nominovaná na ocenenie Tony Awards. 

V roku 2008 si zahrala po boku Nicole Kidman a Hugha Jackmana vo filme *Australia*. V rokoch 2012 až 2015 stvárnila postavu Phryne Fisher v televíznom seriály *Miss Fisher's Murder Mysteries*. Seriál sa dočkal aj filmového spracovana s názvomm *Miss Fisher and the Crypt of Tears*, ktorý vyšiel v roku 2020. V roku 2014 stvárnila hlavnú ženskú postavu v horore *The Babadook*, za ktorú získala nomináciu na ocenenie AACTA či Saturn. 

Od roku 2016 účinkovala v televíznom seriály *[[Game of Thrones]]*, kde sa objavila s šiestej sérii. Začiatkom roku 2019 stvárnila rolu Anny v dráme *Babyteeh*, za jej herecký výkon získala ocenenie AACTA v kategórii najlepšia herečka vo vedľajšej úlohe. 

## Osobný život
V roku 2002 sa vydala za Justina Kurzela, s ktorým má dve dve deti - dvojičky.
 
## Zdroj
*

Kategória:Austrálske filmové herečky
Kategória:Austrálske televízne herečky
Kategória:Austrálske divadelné herečky
Kategória:Držitelia ceny AACTA
Kategória:Držitelia ceny Laurenca Oliviera
Štefan Danihel

**Štefan Danihel** (* 29. marec 1885, Plavecký Štvrtok – † 4. február 1966, Bratislava) bol slovenský pedagóg, roľník, odborár a významný politik Hlinkovej slovenskej ľudovej strany v medzivojnovom Československu a v období Slovenského štátu.

## Životopis
Pochádzal zo Záhoria, kde v obci Sološnica pôsobil ako roľník a statkár.

Štúdiá absolvoval vo Viedni, v Malackách, Ostrihome a v Modre. Po nich pôsobil ako učiteľ v Sekuliach a v Sološnici. Svoju pedagogickú činnosť ukončil v roku 1919 sa začal sa venovať hospodáreniu na svojom majetku. Na Záhorí zakladal a viedol družstvá, stál na čele viacerých spoločenských organizácií (napr. hasičských spolkov). Popri tom stále študoval. V roku 1929 sa stal predsedom Kresťanského roľníckeho združenia v Trnave. 

V parlamentných voľbách v roku 1929 bol zvolený za poslanca Národného zhromaždenia za HSĽS v XV. volebnom kraji so sídlom v Trnave. Vo volebnom období 19291935 pôsobil vo výbore brannom, rozpočtovom a poľnohospodárskom.
vľavo|náhľad|Štefan Danihel (druhý sprava) počas ustanovujúcej schôdze Snemu Slovenskej krajiny 18. januára 1938 v Bratislave.
Za poslanca bol zvolený aj v parlamentných voľbách v roku 1935 za Autonomistický blok (formácia, ktorú HSĽS vytvorila so SNS, AZS a PS), opäť kandidoval v XV. volebnom kraji. Aj v tomto volebnom období (19351939) pôsobil v rozpočtovom, brannom a poľnohospodárskom výbore. V poslaneckej snemovni vystupoval najmä k poľnohospodárskym otázkam. V tridsiatych rokoch 20. storočia pôsobil aj na pozícii predsedu Poľnohospodárskej rady pre Slovensko.

V decembri 1938 vo voľbách do Snemu Slovenskej krajiny je zvolený za poslanca. Stal sa členom rozpočtového výboru snemu. V marci 1939 sa spolu s Jozefom Tisom a Ferdinandom Ďurčanským zúčastnil rokovaní s Adolfom Hitlerom v Berlíne, ktoré predchádzali vyhláseniu samostatnej Slovenskej republiky. Poslancom snemu bol do roku 1945.

Po roku 1945 bol súdený za svoju činnosť v rokoch 19381945, no jeho prípad sa skončil oslobodzujúcim rozsudkom, avšak nevyhol sa konfiškácii majetku. Zomrel 4. februára 1966. Pochovaný je na Martinskom cintoríne v Bratislave.

## Referencie

## Ďalšia literatúra
* DANIHEL, Štefan. In: 

Kategória:Slovenskí politici
Kategória:Politici HSĽS
Kategória:Poslanci česko-slovenského Národného zhromaždenia
Kategória:Poslanci Snemu Slovenskej republiky
Kategória:Slovenskí pedagógovia
Kategória:Slovenskí roľníci
Kategória:Osobnosti z Plaveckého Štvrtka
Karol Dembovský

**Karol Dembovský** (* 1. október 1885, Haniska – † 17. január 1962, Trenčín) bol slovenský politik, publicista, tréner a významný politik Hlinkovej slovenskej ľudovej strany v období medzivojnového Československa a vojnovej Slovenskej republiky.

## Biografia
V prvej polovici 20. storočia patril k významným predstaviteľom kresťanského roľníckeho združenia na Slovensku. V medzivojnovom Československu sa angažoval aj v Jednote súkromných úradníkov Slovenska a Podkarpatskej Rusi, kde pôsobil ako podpredseda.

V parlamentných voľbách v roku 1935 bol zvolený za poslanca Národného zhromaždenia za Autonomistický blok (formácia, ktorú vytvorila HSĽS so SNS, AZS a PS). Kandidoval v XVII. volebnom kraji so sídlom v Turčianskom Svätom Martine. V tomto období pôsobil ako správca elektrárne v Trenčianskej Teplej. V poslaneckej snemovni pôsobil v rozpočtovom výbore.

Politicky aktívny bol aj v období vojnovej Slovenskej republiky. V rokoch 1938/1939 – 1943 bol vládnym komisárom (prakticky funkcia starostu) obce Trenčianska Teplá a taktiež pôsobil vo funkcii podpredsedu Slovenskej odborovej jednoty súkromných úradníkov.

## Referencie

Kategória:Slovenskí politici
Kategória:Slovenskí úradníci
Kategória:Politici HSĽS
Kategória:Poslanci česko-slovenského Národného zhromaždenia
Kategória:Osobnosti z Hanisky (okres Košice-okolie)
František Kendra

**František Kendra** (* 14. august 1893, Bardejovská Nová Ves – † 26. marec 1976, tamže) bol slovenský politik a významný predstaviteľ Hlinkovej slovenskej ľudovej strany v období medzivojnového Československa.

## Životopis
Pochádzal z východného Slovenska a povolaním bol roľník v Bardejovskej Novej Vsi. Ľudovú školu navštevoval v rodnej obci. Kvôli zlej sociálnej situácii v roku 1910  odišiel do Spojených štátov amerických, kde sa popri práci venoval aj kultúrnej činnosti. Pracoval v Jersey City a v New Yorku. Bol členom rímskokatolíckej i gréckokatolíckej telocvičnej jednoty, neskôr ich dokonca aj viedol. Po štyroch rokoch sa z dôvodu zlého zdravotného stavu vrátil späť do Uhorska. Napriek tomu už 18. augusta 1914 nastúpil na vojenskú službu a o pár mesiacov už bojoval na ruskom fronte, kde bol dňa 21. marca 1915 zajatý. Domov sa vrátil po troch rokoch v marci 1918, no ešte na jeseň 1918  bojoval na talianskom fronte. Z vojny sa definitívne vrátil 3. novembra 1918. 

Politicky sa začal angažovať hneď po vzniku Československa. Bol stúpencom vzniku nového štátu a verejne vystupoval voči snahám pripojiť východné Slovensko k Maďarsku. Zakladal Slovenskú ľudovú stranu v okolí Bardejova. Bol pravidelným organizátorom a rečníkom na všetkých ľudáckych podujatiach v dvadsiatych a tridsiatych rokoch minulého storočia na severovýchodnom Slovensku. Postupne sa vypracoval na okresného predsedu strany (v rokoch 1925 - 1928). Bol aj členom obecného zastupiteľstva v rodnej obci. 

V parlamentných voľbách v roku 1935 bol zvolený za poslanca Národného zhromaždenia za Autonomistický blok (formáciu, ktorú vytvorila HSĽS so SNS, AZS a PS). Kandidoval v XXI. volebnom kraji so sídlom v Prešove. V HSĽS patril k umiernenému krídlu. Vo voľbách do Snemu Slovenskej krajiny v roku 1938 už nekandidoval a pravdepodobne už nebol politicky aktívny. V roku 1943 sa František Kendra z Bardejova spomína ako člen správy Zväzu slovenských výrobcov a dodávateľov pražcov, družstva s ručením obmedzením v Bratislave. 

## Referencie


## Ďalšia literatúra
* KENDRA, František. In: 

Kategória:Slovenskí politici
Kategória:Slovenskí roľníci
Kategória:Politici HSĽS
Kategória:Poslanci česko-slovenského Národného zhromaždenia
Kategória:Slovenskí emigranti a exulanti
Kategória:Osobnosti z Bardejova
Borknagar

**Borknagar** je nórska blackmetalová hudobná skupina pochádzajúca z Bergenu.

## Diskografia
* Borknagar (1996)
* The Olden Domain (1997)
* The Archaic Course (1998)
* Quintenssence (2000)
* Empiricism (2001)
* Epic (2004)
* Origin (2006)
* Universal (2010)
* Urd (2012)
* Winter Thrice (2016)
* True North (2019)

## Zostava
**Súčasní členovia**

* ICS Vortex - spev, basová gitara
* Øystein Garnes Brun - gitara
* Lazare - klávesové nástroje
* Pendragon - gitara
* Bjørn Dugstad Rønnow - bicie

## Referencie

Kategória:Nórske heavymetalové hudobné skupiny
Kategória:Blackmetalové hudobné skupiny
Ness Košice

**Ness Digital Engineering Košice** je vývojové a inovačné centrum produktov a technológií a zároveň vlajkovou loďou korporácie Ness Digital Engineering, ktoré bolo založené 1. júla 2005. Vlastní a prevádzkuje ho spoločnosť **NESS KE, s.r.o.** založená  1. októbra 2015, ktorá je právnou nástupkyňou spoločnosti **NESS KDC, s.r.o.** Centrum poskytuje služby klientom v oblastiach ako automobilový priemysel, doprava, finančný sektor, médiá a marketing, energetika a big data.

V rámci Košického regiónu je Ness Košice s takmer 600 zamestnancami najväčším zamestnávateľom v sektore softvérového inžinierstva. Spoločnosť taktiež podporuje vzdelávanie na stredných aj vysokých školách. Je IT partnerom mesta Košice, neziskových organizácií, ale aj hokejového klubu HC Košice. Spoločnosť je zároveň titulárnym partnerom podujatia *Ness City Triathlon Košice*.

## Pôsobenie

Spoločnosť sídli v *BASTION Office Center* na Továrenskej ulici. Ness Košice zároveň otvoril 11. októbra 2018 menšiu pobočku aj v Poprade.

## Ness KDC Košiciam
Je od roku 2014 program zameraný na podporu neziskového sektora v Košiciach. Tento program pozostáva s vývoja bezplatných webových stránok a mobilných aplikácií pre rôzne neziskové organizácie. Spoločnosť takto vytvorila webové sídla napríklad: hádzanárskemu klubu Košice Crows, Bábkovému divadlu Košice, Štátnemu divadlu Košice, organizácii cestovného ruchu *Visit Košice* alebo aj Verejnej knižnici Jána Bocatia. Spoločnosť taktiež vyvinula aplikácie pre Košice - Európske hlavné mesto kultúry 2013 aj Košice – Európske mesto športu 2016.

## Podpora škôl
Príkladom podpory vzdelávania je napríklad Android *Bootcamp*, ktorý je organizovaný študentskou asociáciou *BEST*. Účastníci tohto campu vyvinuli jednoduchú aplikáciu pre operačný systém Android. Ness v spolupráci s Technickou univerzitou organizuje tzv. HI-tech konferencie, ktoré nesú názov *Geeky (Fri)day*. Na týchto konferenciách sú odprezentované novinky z rôznych oblastí technológie na reálnych príkladoch alebo aplikáciách. Ku príkladu, vývoj mobilnej aplikácie pre operačný systém iOS za jednu hodinu. Spoločnosť je tiež podporovateľom iniciatívy *GIRLS’ DAY*.

## Referencie

## Externé odkazy
* Oficiálna stránka spoločnosti 

Kategória:Podniky v Košiciach
Kategória:Podniky na Slovensku
Kategória:Softvérové podniky
Kategória:Podniky založené v 2005